b'\n_START_ARTICLE_\nOyashio (1938)\n_START_SECTION_\nPalvelus\n_START_PARAGRAPH_\nOyashio kuului Tyynenmeren sodan alkaessa 2. h\xc3\xa4vitt\xc3\xa4j\xc3\xa4laivueen 15. h\xc3\xa4vitt\xc3\xa4j\xc3\xa4viirikk\xc3\xb6\xc3\xb6n. Alus osallistui 1. marraskuuta 1942 Tassafarongan taisteluun, jossa se upotti Yhdysvaltain laivaston raskaan risteilij\xc3\xa4n USS Northamptonin._NEWLINE_Alus otti osaa niin kutsuttiin Tokion pikajunaan, joka huolsi japanilaisia tukikohtia. Alus l\xc3\xa4hti yhdess\xc3\xa4 Kager\xc5\x8dn, Kuroshion ja Michishion kanssa Vilasta kuljettamaan joukkoja Kolombangaraan. Alus oli osaston lippulaiva. Oyashio, Kager\xc5\x8d ja Kuroshio osuivat 8. toukokuuta 1943 miinoihin Blackettin salmessa Arundalinsaaren ja Kolombangaran v\xc3\xa4lill\xc3\xa4. Kager\xc5\x8d ja Oyashio vaurioituivat pahoin ja Kuroshio upposi. Yhdysvaltain laivaston ja merijalkav\xc3\xa4en lentokoneet upottivat vaurioituneet alukset my\xc3\xb6hemmin.'